**Szombathely Megyei Jogú Város Önkormányzata Közgyűlésének**

**…/2022. (……..) önkormányzati rendelete**

**a hivatali helyiségen kívüli és a hivatali munkaidőn kívüli anyakönyvi események engedélyezésének szabályairól és a többletszolgáltatások utáni díjakról szóló 9/2018. (V.7.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az anyakönyvi eljárásról szóló 2010. évi I. törvény 96. §-ában kapott felhatalmazás alapján az Alaptörvény 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1. §**

A hivatali helyiségen kívüli és a hivatali munkaidőn kívüli anyakönyvi események engedélyezésének szabályairól és a többletszolgáltatások utáni díjakról szóló 9/2018. (V.7.) önkormányzati rendelet (a továbbiakban: Rendelet) 8. §-a helyébe a következő rendelkezés lép:

**„8. §**

Az 1. mellékletben meghatározott díjból a házasságkötés és bejegyzett élettársi kapcsolat létesítése során hivatalból közreműködő anyakönyvvezetőt a többletszolgáltatás ellentételezéseként eseményenként az alábbi díj illeti meg:

1. a hivatali helyiségben munkaidőn túli többletszolgáltatás esetén: 12.500,- Ft;
2. a hivatali helyiségen kívüli többletszolgáltatás esetén: 25.000,- Ft.”

**2. §**

A Rendelet 1. melléklete helyébe az 1. melléklet lép.

**3. §**

Ez a rendelet 2023. január 1. napján lép hatályba.

**Dr. Nemény András** **Dr. Károlyi Ákos**

**polgármester** **jegyző**

**1. melléklet a …/2022. (……..) önkormányzati rendelethez**

**„1. melléklet a 9/2018. (V.7.) önkormányzati rendelethez**

**Többletszolgáltatások díja**

|  |  |  |
| --- | --- | --- |
|  | A | B |
|  | Szolgáltatás megnevezése | Szolgáltatás díja |
| 1. | Hivatali helyiségben, hivatali munkaidőn túl | 25.000,- Ft |
| 2. | Az 1. § (2) bekezdésében meghatározott helyszínen | 50.000,- Ft |
| 3. | Egyedileg engedélyezett helyszínen | 75.000,- Ft” |